Plasenn Aristide Briand (Naoned)

Plasenn Aristide Briand a zo ur blasenn e kreiz-kêr Naoned, e Breizh. Eno e kej ar straedoù Descartes, Marceau, La Fayette, Général-Meusnier hag Alphonse-Gautté.

 An anv 
Enoriñ a ra Aristide Briand, un alvokad naonedat, bet unnek gwech Prezidant ar C'huzul, ugent gwech ministr, ha tapet gantañ priz Nobel ar Peoc'h e 1926. 

 Istor 
Sevel ur blasenn el lec'h-mañ a oa c'hoazh ur raktres dispis e 1809Édouard Pied, Notices sur les rues de Nantes, A. Dugas, 1906, 331 p., p. 161. Treset e voe steuñv ar blasennig Berry e 1822 gant François-Jean-Baptiste Ogée. E 1824 e teuas war-wel raktresoù kêraozañ. Ret e voe gortoz un ordrenañs gant ar roue, d'ar 7 a viz Ebrel 1845, hag a zisklêrie talvoudegezh foran al labourioù evit sevel ul lez-varn, un toull-bac'h hag ur c'hazarn archerien, evit ma vefe da vat eus ur raktres terkañ ur blasenn vras.

Digoret e voe ti al lezioù-barn e 1852, savet diwar steuñvoù Saint-Félix Seheult ha Joseph-Fleury Chenantais, en tu norzh d'ar blasenn. Echuet e voe ar c'hazarn e 1864, en tu kornôg, hag ar prizon (un oberenn gant Chenantais ivez) e 1869, er c'horn gwalarn.

E 1867 e voe lakaet e kreiz ar blasenn ur delwenn eus Adolphe Billault, dioueliet d'ar 15 a viz Gwengolo. Eñ a oa alvokad ha ministr dindan ren Napoleon III, ganet e Gwened e 1805 ha marvet e 1863 e kastell ar Grésillères, e Goueled-Goulen. Met tennet e voe an delwenn alese e 1872, goude diskar an Eil Impalaeriezh c'hall. Kelc'hiet e oa gant peder delwenn arem all  : an Devarnadurezh, an Helavarded, ar Justis hag an Istor. Implijet e voe ar re-se e 1872 evit kinklañ ur monumant all savet boulouard Launay e koun an emgannerien lazhet e-pad Brezel Bro-C'hall-Prusia 1870, ha goude e voent kaset da gavioù ti al lezioù-barn. Lakaet e voe delwenn Billault e park Mirdi Dobrée, ha teuzet e voe gant an arme alaman e-pad an Eil Brezel-bed evit kaout an aremHenri de Berranger, Évocation du vieux Nantes, Pariz, Les Éditions de Minuit, 1975 (ademb. 1994), eil emb. (emb. 1 emb. 1960), 300 p. , (OCLC 312748431)..

Anvet e voe ar blasenn da gentañ « place de la Reconnaissance », ha goude « place de Berry », goude « Place La Fayette », a-raok e vefe divizet gant ar c'huzul-kêr reiñ dezhi he anv a-vremañ d'an 30 a viz Kerzu 1918. Met e 1919 e voe divizet gant kuzul ar vinistred goursezañ an enorioù publik d'an dud vev. Ret e voe gortoz diviz an 21 a viz Meurzh 1932 evit ma vefe roet he anv nevez da vat d'ar blasenn, un nebeud deizioù goude marv Aristide Briand.

D'an 19 a viz Kerzu 1985. e voe aloubet ar blasenn gant an nerzhioù urzh e-pad 36 eur, pa oa skrapet gouestlidi gant Georges Courtois, gant sikour daou gendorfedour, e-pad e brosez el lez-asizoù.

Digoret e voe ar parklec'h danzouar a zo dindan ar blasenn d'an 19 a viz Kerzu 1986. Ennañ ez eus 307 plasenn..

E 2000 e serras ti al lezioù-barn Chenantais ha Seheult, hag ur savadur nevez a voe savet war enez Naoned. Labourioù a voe e-pad daou vloaz hag ur palaz 4 sterenn a voe digoret ennañ, ar Radisson Blu, d'an 19 a viz Du 2012La nouvelle vie de l'ancien palais de justice, gant Nantes Passion, nv 229, p.21, miz Kerzu 2012..

Kazarn kozh an archerien, anvet « Carré Lafayette », dilezet gant ar vilourien, a zo bet adkempenet evit reiñ bod da stalioù-kenwerzh, lojeiz hag ur spa-balneo..

An ti-bac'h, stok ouzh ti al lezioù-barn, a serras e zorioù d'an 2 a viz Even 2012, a-raok bezañ dismantret. En e blas e voe savet, e nevez-amzer 2020, lojeizoù nevez, stalioù-kenwerzh, ur vagouri hag ur parklec'h danzouar 400 plas, ha miret e voe ti kozh ar gref hag an nor-dal evit ober ur c"hoariva hag un davarnLa reconversion de l’ancienne prison de Nantes commence, pennad-skrid gant Kêr Naoned, nantes.fr, 10 a viz Du 2017, gwelet d'an 19 a viz Ebrel 2018..

E diskar-amzer 2017 e voe adkempennet ar blasenn evit brasaat al lodenn greiz hag a zo patio ar parklec'h danzouar. Ul liorzh a zo bremañ, gant plant bividik, leton ha stabil, gant hentoù bihan evit ar gerzhourien, harpoù beloioù hag azezennoù. Al labourioù-se, hag a zo padet daou viz, a oa o fal ivez lakaat un termen d'ar parkañ « gouez » a oa betek neuze e kreiz ar blasennLe centre-ville poursuit sa mue pennad-skrid gant Kêr Naoned, 7 a viz Gwengolo 2017, gwelet d'an 11 a viz Gwengolo 2017.Nantes. Début du chantier de réaménagement de la place Aristide Briand, pennad-skrid gant Presse Océan, 11 a voz Gwengolo 2017, gwelet d'an 11 a viz Gwengolo 2017..

Ar savouriezh 
E giz nevezklasel eo bet treset savadurioù ar blasenn. Awenet eo ti bras al lezioù-barn kozh gant Henroma. Savet eo e beuliaoueg evel un volz-enor. A bep tu ez eus ur skeudennadur eus an nerzh hag al lezenn kizellet gant Amédée Ménard, ardamezioù Naoned ha Breizh a-us dezho. A-us d'ar beuliaoueg ez eus un hollad kizellet gant Étienne-Édouard Suc : Ar Justis o wareziñ an Digablusted a-enep an Torfed.  

 Notennoù ha daveoù 

 Levlennadur 
 Henri de Berranger, Évocation du vieux Nantes, Pariz, Les Éditions de Minuit, 1975 (ademb. 1994), eil emb. (emb. 1 emb. 1960), 300 p. , (OCLC 312748431)
 Édouard Pied, Notices sur les rues de Nantes, A. Dugas, 1906, 331 p., p. 161

Rummad:Naoned
Aristide Briand